钦定古今图书集成/明伦汇编/氏族典/第408卷 > 许骧
## 钦定古今图书集成/明伦汇编/氏族典/第408卷 > 许骧

按《宋史许骧传》，“骧字允升，世家蓟州。祖信，父唐，世以
财雄边郡。骧十三能属文，善词赋。太平兴国初，擢甲
科，解褐将作监丞，通判益州，迁右赞善大夫。五年，转
右拾遗、直史馆。六年，出知鄜州，召还为比部员外郎，
历知宣、昇二州。雍熙二年，改江南转运副使。端拱初，
拜主客郎中，俄徙知福州，累迁御史中丞。真宗即位”，
改工部侍郎。屡求小郡养疾，命知单州。咸平二年，卒。
子宗寿，为殿中丞。